Louis Goebel opprettet Jungleland i 1926 for å bidra til å forsyne Hollywood med dyr. Han hadde vært ansatt ved Universal Pictures da filmselskapet bestemte seg for å legge ned dyreanlegget sitt. Fem av løvene som hadde tilhørt filmselskapet ble kjernen i Goebels samling. Parken hans ble opprinnelig kalt Goebel's Lion Farm. Kort tid etter ble parken utvidet med et bredt utvalg eksotiske dyr, som ble dressert og utleid til filminnspillinger. Fra 1929 var anlegget også en fornøyelsespark, som var åpen for publikum. Flere tusen besøkende var innom på 1940- og 1950-tallet for å se forestillinger med dyrene i parken. Løvetemmeren Mabel Stark var sentral i disse forestillingene. Hun var også Mae Wests stuntkvinne i filmen (1933), der West spilte løvetemmer. Dyrene i parken inkluderte Løven Leo, maskoten til Metro-Goldwyn-Mayer, Mister Ed, den snakkende hesten kjent fra TV-serien med samme navn, elefanten Bimbo fra TV-serien og sjimpansen Tamba som var med i -filmene og TV-serien. Dresserte dyr fra parken ble brukt i en rekke filmer og TV-serier, og flere produksjoner ble spilt inn i selve parken. Disse inkluderer , , og . Parken var også sentral i en episode av TV-serien . En låvebrann i 1940 drepte 12 av dyrene i parken, inkludert tigre, kameler og elefanter. Parken fikk betydelig medieomtale i slutten av 1966 da en av parkens hannløver angrep sønnen til skuespillerinnen Jayne Mansfield. Han ble alvorlig skadet, men overlevde. Jungleland stengte dørene i oktober 1969, delvis på grunn av konkurransen med andre fornøyelsesparker i Sør-California, og delvis på grunn av at parken ikke «passet inn» med den stadig mer urbane profilen til Thousand Oaks. Selskapet som eide anlegget begjærte seg konkurs og solgte alle eiendeler på auksjon, inkludert dyr, eiendommer, biler, møbler og utstyr. Goebel beholdt eierskap til landarealet, som etterhvert endte opp med å bli solgt til byen, for å utvikle Thousand Oaks Civic Arts Plaza og andre utbygninger.